钦定古今图书集成/方舆汇编/职方典/第1281卷 > 《阳华岩铭》〈并序〉前人
## 钦定古今图书集成/方舆汇编/职方典/第1281卷 > 《阳华岩铭》〈并序〉前人

“吾游处山林几三十年，所见泉石，如阳华殊异而可嘉者未有也，故作铭称之。” 铭曰：

九疑万峰，不如阳华。阳华巉崭，其下可家。洞开为岩，
岩当阳端。岩高气清，洞深泉寒。《阳华》旋回，岭巅如辟。
沟塍松竹，晖映水石。尤宜逸民，亦宜退士。吾欲投节，
穷老于是。惧人讥我，以官矫时。名迹彰显，丑如此为。
於戏阳华，将去思来。前步却望，踟蹰徘徊。